สวัสดีค่ะ พอดีปวดช่วงท้องน้อยตรงกลางมาเกือบ 2 อาทิตแล้ว แต่เนื่องจากประจำเดือนใกล้ถึงรอบ เลยคิดว่าอาจจะเป็นแค่การปวดก่อนประจำเดือนมา แต่เริ่มรู้สึกแปลกๆไม่แน่ใจเนื่องจากอาการค่ะ อาการคือ ช่วงแรกๆ ปวดๆหายๆ ปวดเบาๆพอรู้สึกว่าปวดค่ะ ไม่ปวดถึงขั้นต้องกินยาแก้ปวดนะคะ แต่ทุกวัน วันละหลายรอบ ไม่กี่วันให้หลัง เริ่มรู้สึกว่าวันๆวันนึง เริ่มปวดถี่ขึ้น เป็นๆหายๆในช่วงเวลาสั้นๆตลอดวัน พอมาวันนี้ช่วงเช้ารู้ว่าปวดแรงมากกว่าเดิมระดับนึง แต่ก็พอทนไม่ถึงขั้นกินยาค่ะ แต่ครั้งนี้ไม่ปวดๆหายๆเหมือนตอนแรก กลับกลายเป็นว่าปวดเบาๆสลับแรงเล็กน้อยทั้งวันเลยค่ะ ใช้วิธีประคบร้อนก็ไม่ดีขึ้นเลย อยากทราบว่าเป็นอันตรายมั้ยคะ และเสี่ยงเป็นโรคอะไรหรือป่าว
สวัสดีค่ะ อาการปวดท้องน้อยเรื้อรังอาจเกิดาก-กล้ามเนื้อหน้าท้องอักเสบ อาจสัมพันธ์กับท่าทาง มีจุดกดเจ็บชัดเจน-มีเยื่อบุโพรงมดลูกเจริญผิดที่ อาจทำให้ปวดมากตอนมีประจำเดือน-กระเพาะปัสสาวะอักเสบ อาจมีอาการปัสสาวะแสบขัดร่วมด้วย-อวัยวะภายในอุ้งเชิงกรานอักเสบ อาจมีตกขาวผิดปกติและมีไข้ถ้าปวดสัมพันธ์กับประจำเดือนชัดเจน ปวดมากขึ้นเรื่อยๆในแต่ละรอบเดือน อาจเกิดจากเยื่อบุโพรงมดลูกเจริญผิดที่ แต่ถ้าไม่สัมพันธ์กับรอบเดือน อาจจะเกี่ยวกับกล้ามเนื้ออักเสบได้มากกว่าการดูแลตัวเองเบื้องต้น ดื่มน้ำมากๆ ไม่กลั้นปัสสาวะ หลีกเลี่ยงการมีเพศสัมพันธ์ไปก่อน งดทำงานหรือยกของหนัก สามารถรับประทานยาแก้ปวด หรือยาแก้อักเสบในกลุ่มที่ไม่ใช่สเตียรอยด์ได้ถ้าอาการยังไม่ดี ปวดมากขึ้นเรื่อยๆ ร่วมกับมีอาการอื่นๆเช่นปัสสาวะแสบขัด ตกขาวผิดปกติ มีไข้ เลือดออกผิดปกติทางช่องคลอด ควรรีบไปพบแพทย์เพื่อตรวจเพิ่มเติม